Polisie sit twee veilings in die Vrystaat stop
JY LEES NOU Polisie sit twee veilings in die Vrystaat stop
ALE-skou gaan voort
BEAN 05/06 5395 11,00
CORN 05/06 2191 1,00
SOYA 05/06 6546 -14,00
SUNS 05/06 5665 -13,00
WEAT 05/06 5210 0,00
WMAZ 05/06 2390,6 16,60
YMAZ 05/06 2495 1,00
Beeste A2/3 29/05 4367 -0,02
Beeste AB2/3 29/05 4273 -0,02
Beeste B2/3 29/05 3950 -0,03
Beeste C2/3 29/05 3784 0,00
Feeder Lamb 29/05 3813 0,08
Kids (under 30kg) 29/05 3374 0,30
Large (above 40kg) 29/05 2948 -0,31
Medium (30-40kg) 29/05 3238 0,06
Pluimvee (Bevrore) 29/05 2438 0,00
Pluimvee (Vars) 29/05 2424 0,00
Pluimvee IQF 29/05 2294 0,00
She goats 29/05 2398 1,03
Skaap A2/3 29/05 7967 -0,01
Skaap AB2/3 29/05 5820 0,02
Skaap B2/3 29/05 5576 -0,04
Skaap C2/3 29/05 5366 -0,02
Speenkalf 29/05 2743 0,04
Spekvarke 29/05 2011 -0,10
Varkwors 29/05 1491 -0,07
Vleisvarke 29/05 2170 -0,18
Tuis / Bedrywe / Diere
4679 keer gelees
Kopers sit ver van mekaar af by 'n veiling kort voor die staat van inperking. Foto: Neil Swart.
Die polisie het vandag sonder waarskuwing op twee lewendehaweveilings op Kroonstad toegeslaan en alle bedrywighede beëindig nadat dit al aan die gang was.
Die veilings van André Kock en Seun, en Noord-Kaap Lewende Hawe is op die veilingsterrein by die abattoir op Kroonstad gehou.
Ontstoke produsente wat hul diere van so ver as Hoopstad met groot koste na die veilings gebring het, moes onverrigter sake terugkeer.
Dr. Cobus Oberholster, hoofbestuurder vir vee, eiendomme en afslaers by BKB, sê die polisie het die beoogde veiling wat Vleissentraal môre op Frankfort en die weeklikse BKB-veiling Donderdag ook afgelas.
Hy skryf die verwarring oor die toepassing van die beperkende maatreëls ter bekamping van die Covid-19-pandemie toe aan die verskillende vertolkings tussen die wetstoepassers in dieselfde gebiede, asook in die verskillende provinsies.
Mnr. Willie Meyer, uitvoerende bestuurder van GWK se veilingsafdeling, was onbewus van verdere beperkings op die hou van veilings. Die veiling waarby sy maatskappy in Kimberley betrokke was, is ongestoord afgehandel.
Volgens Oberholster gebruik wetstoepassers die Wet op Rampbestuur (Wet 57 van 2002) as rigsnoer in die Vrystaat, waarvolgens die openbare byeenkom van mense op veilings verbied word. In ander provinsies word veilings toegelaat ingevolge me. Thoko Didiza, minister van landbou, grondhervorming en landelike ontwikkeling, se verklaring van die aanbied van lewendehawe-veilings as ’n noodsaaklike diens.
Intussen het die landbouprodukte-agenteraad (Apac) met die samewerking van Agri SA ’n beroep op Didiza gedoen om die onsekerheid oor verskeie landboukwessies uit die weg te ruim.
Mnr. Omri van Zyl, uitvoerende direkteur van Agri SA, het die landwye aanbied van lewendehaweveilings as ’n kritieke aangeleentheid uitgesonder, aangesien die verskillende toepassing van die regulasies die rooivleis-waardeketting versteur.
Ingevolge Agri SA se voorstel moet die bywoning van landbouveilings tot 50 mense beperk word, met inbegrip van die nodige higiënemaatreëls en geriewe.
Ander aangeleenthede waaroor duidelik verkry moet word, hou verband met vervoer tussen distrikte en provinsies, die heropening van kitskoshandelaars, die hervatting van die veselbedrywe, die vervoer van uitvoerwyn na die hawens en die verkoop van tabakprodukte.
Meer oor: koronavirus| veilings| covid-19
TLU SA: Cele, heraktiveer plaaswagte!
Verskaffers gevra om kleinboere by te staan
Boere vra drastiese ingrypings om te kan oorleef – Agri SA
11 Junie 2020 11 Junie 2020